നിലമ്ബൂര് ടൗണില് വീണ്ടും കുടിവെള്ളം പാഴായി നിലമ്ബൂര്: വിതരണ പൈപ്പിലെ തകരാര് പരിഹരിക്കാത്തതിനെ തുടര്ന്ന് നിലമ്ബൂര് ടൗണില് വീണ്ടും കുടിവെള്ളം പാഴായി. ചെട്ടിയങ്ങാടിയിലെ പ്രധാന ജംഗ്ഷനിലാണ് വെള്ളം പാഴായത്. പൈപ്പിലെ തകരാര് കാരണം വീട്ടിക്കുത്ത് റോഡിലെ കുടിവെള്ള വിതരണം രണ്ടാഴ്ചയായി മുടങ്ങിക്കിടക്കുകയാണ്. വീട്ടിക്കുത്ത് റോഡില് പി.ജി ആശുപത്രി വരെയുള്ള ഭാഗങ്ങളില് ജലവിതരണം മുടങ്ങി.കെ.എന്.ജി റോഡില് ജംഗ്ഷനില് പൈപ്പ് പൊട്ടിയത് ഇതുവരെ നന്നാക്കിയിട്ടുമില്ല. തകരാര് പരിഹരിക്കണമെങ്കില് പി.ഡബ്ള്യൂ.ഡിയുടെ അനുമതി വേണമെന്നും ഇതിനായി അപേക്ഷ നല്കിയിട്ടുണ്ടെന്നും വാട്ടര് അതോറിറ്റി അധികൃതര് പറയുന്നു.രണ്ടു വകുപ്പുകളുടെയും നടപടികള് വൈകുന്നതിനാല് നിരവധി കച്ചവടക്കാരാണ് ദുരിതത്തിലായത്. പൈപ്പ് തകരാറിലായതോടെ വാല്വ് അടച്ചതിനാലാണ് കുടിവെള്ള വിതരണം മുടങ്ങിയത്. ഇത് തുറന്നതോടെ വീണ്ടും ജംഗ്ഷനില് വെള്ളം പാഴായിപ്. തുടര്ന്ന് അധികൃതര് വീണ്ടും വാല്വടച്ചു. തകരാര് പരിഹരിച്ച് കുടിവെള്ള വിതരണം എന്ന് പുനരാരംഭിക്കുമെന്നറിയാതെ വിഷമത്തിലാണ് വ്യാപാരികള്.